cyanic-selkie/wikianc huggingface dataset:
Վաղ երեկո
Նկարը ստեղծվել է 1892 թվականին Տահիտիում։ Տահիտիում Գոգենի կյանքը ուսումնասիրող Բենգտ Դանիելսոնը աջում գտնվող շինությունը նույնականացնում Գոգենի՝ Տաիտիում գտնվող սեփական տան խոհանոցի հետ, որը մի անգամ չէ, որ պատկերել է նկարիչը, օրինակ՝ «Տահիտական գյուղ քայլող կնոջով» Կարլսբերգի՝ Կոպենհագենում գտնվող Նոր քանդակաքարերի ժողովածուից․ այս նկարից ամբողջությամբ կրկնված են նաև սև շորով քայլող կնոջ և նստած կանանց կերպարները։ Ինքը՝ Գոգենը, բազմիցս անդրադարձել է ծառերի տակ նստած և զրուցող կանանց սյուժեին, հայտնի են նրա աշխատանքները «Զրույց (Les Parau Parau)»՝ Էրմիտաժից և «Շշուկով ասված խոսքեր (Parau parau)»՝ Եյլի համալսարանի արվեստի պատկերասրահից։
Գոգեն մահից հետո նկարը երկար ժամանակ եղել է նրա ընտանիքի սեփականությունը։ 1928 թվականին այն ցուցադրվել է Լոնդոնի Նեդլերի պատկերասրահում, որտեղ այն գնել է արդյունաբերող և հավաքորդ Օտտո Կրեբսը։ Կտավը պահպանվել է Վեյմարի մոտ գտնվող Կրեբսի հոլցդորֆյան կալվածքում, Երկրորդ համաշխարհային պատերազմի ժամանակ Կրեբսի հավաքածուն թաքցվել է հատուկ սարքավորված չհրկիզվող պահարանում, որը կառուցվել է կալվածքի տնտեսական շինություններից մեկի տակ։ 1945 թվականին Հոլցդորֆը զբաղեցված էր Խորհրդային զորքերով, Կրեբսի կալվածքում տեղակայված էր Գերմանիայում խորհրդային ռազմական վարչությունը։ Հավաքածուն հայտնաբերվել և տեղում նկարագրվել է խորհրդային ռազմավարային թիմերի կողմից, որոնք զբաղվում էին արվեստի գործեր հավաքելով և դրանք ԽՍՀՄ արտահանելով, որից հետո ուղարկվել է պետական Էրմիտաժ, որտեղ երկար ժամանակ պահվել է պահուստներում և հասանելի չի եղել լայն հանրությանը և անգամ ուսումնասիրողներից շատերին, ավելին՝ Արևմուտքում կարծել են, որ Կրեբսի հավաքածուն ոչնչացել է Երկրորդ աշխարհամատի ժամանակ, իսկ նկարը հայտնի է եղել միայն սև-սպիտակ լուսանկարով, որը պահպանվում էր Լոնդոնում՝ Կուրտոյի արվեստի ինստիտուտում ։
Նկարը հանրությանը ցուցադրվել է միայն 1995 թվականին ռազմավարի արվեստի էրմիտաժյան ցուցադրությունում ։ 2001 թվականից այն պատկանում է Էրմիտաժի մշտական էքսպոզիցիաների թվին և 2014 թվականի վերջից ցուցադրվում է Գլխավոր շտաբի շենքում՝ Սերգեյ Շուկինի և Մորոզով եղբայրների հիշատակի պատկերասրահում ։
Ծանոթագրություններ
Կատեգորիա:Պոլ Գոգենի նկարներ Կատեգորիա:1892 նկարներ Կատեգորիա:Էրմիտաժի նկարներ
Շոկոլադնիցա
Շոկոլադնիցա, Ռուսաստանում սրճարանների ամենախոշոր ցանցը, գործում է նաև ԱՊՀ երկրներում։ Հիմնվել է Մոսկվայում 2000 թվականին։
Պատմություն
Ընկերության պատմությունն արմատներով հասնում է 1964 թվականին, երբ Մոսկվայում «Октябрьская» մետրոյի մոտ ի հայտ եկավ «Շոկոլադնիցա» սրճարանը, որի նմուշակազմում կային շոկոլադով, չամիչով և ընկուզեղենով նրբաբլիթներ, տաք շոկոլադ։
2006 թվականից «Շոկոլադնիցա»-ն սկսում է լայնորեն տարածվել Ռուսաստանի Դաշնության շրջաններում՝ Սանկտ Պետերբուրգում, Նովոսիբիրսկում, Կազանում, Կալինինգրադում, Եկատերինբուրգում, Դոնի Ռոստովում և այլն։
2009 թվականին ընկերություն սկսում է ֆրանչայզինգային ծրագիր։
Ուկրաինական բաժնեմասը 2018 թվականին հաշվում է ութ ստորաբաժանում ։
Ֆինանսական ցուցանիշներ
2015 թվականի առաջին կիսամյակում «Շոկոլադնիցա»-ի և «Կոֆե Հաուս»-ի ընդհանուր շրջանառությունը կազմեց ավելի քան 8,5 մլրդ ռուբլի ։
Արտաքին հղումներ
Կատեգորիա:Սրճարաններ Կատեգորիա:Հասարակական սնունդ
Ռեյնալդո Բինյոնե
Ռեյնալդո Բենիտո Անտոնիո Բինյոնե Ռամայոն (Reynaldo Benito Antonio Bignone Ramayón ), արգենտինացի ռազմական և քաղաքական գործիչ, Արգենտինայի ինքնահռչակ նախագահ (1982 թվականի հուլիսի 1-ից մինչև 1983 թվականի դեկտեմբերի 10-ը), գեներալ, Արգենտինայի վերջին ռազմական բռնապետը, ով հարկադրված եղավ երկիրը կարճ ժամանակով կառավարելուց հետո իշխանությունը փոխանցել Ռաուլ Ալֆոնսինի կառավարությանը։ Ժամանակակից Արգենտինայում ինչպես ռազմական խունտայի մյուս գործիչների, այնպես էլ նրա անունը  հանված է երկրի նախագահների ցուցակից։
Կենսագրություն
1999 թվականի հունվարին Բինյոնեն դարձյալ դատապարտվեց։ 2006 թվականին բանտարկությունը փոխարինվեց տնային կալանքով, բայց 2007-ին նա կրկին բանտ նետվեց՝ խունտայի կառավարման տարիներին մարդու իրավունքների նկատմամբ կատարած ոտնձգությունների համար։ 2010 թվականի ապրիլին նա դատապարտվեց 25 տարվա ազատազրկման ։ Հաջորդ տարվա մարտի 1-ին մեկնարկեց Բինյոնեի և Արգենտինայի ևս մեկ նախկին նախագահի՝ Խորխե Վիդելայի նկատմամբ հերթական դատական գործընթացը։ Նրանց մեղադրանք էր առաջադրվել այն բանի համար, որ քաղաքական դրդապատճառներով բանտերը նետված այլախոհ կանանցից խլել էին նորածին՝ մի քանի օրական երեխաներին, մայրերին մեծ մասամբ դաժանաբար սպանել, այդ թվում՝ ինքնաթիռներից ծովը նետելով։ 2012 թվականի հուլիսին արգենտինական դատարանը երկուսին էլ մեղավոր ճանաչեց մեղսագրված հանցանքների մեջ։ Բինյոնեն դատապարտվեց 30 տարվա ազատազրկման։ 2016 թվականի մայիսին «Կոնդոր» գործողության հետ կապված դատական գործի քննությամբ նրա բանտարկության ժամկետը դատարանի վճիռով ավելացվեց ևս 20 տարով :.
Ռեյնալդո Բենիտո Բինյոնեն մահացել է բանտում, 2018 թվականի մարտի 7-ին, 90 տարեկան հասակում։
Ծանոթագրություններ
Կատեգորիա:Մարդկության դեմ ուղղված հանցագործություններ Կատեգորիա:Արգենտինացի ռազմական գործիչներ Կատեգորիա:Արգենտինայի քաղաքական գործիչներ
Ապրիլի 9 (ֆիլմ)
Ֆիլմը նկարագրում է 1940 թվականի իրադարձությունները, երբ դանիական հեծանվորդների դասակը դիմակայում էր գերմանական զինվորներին։ Ֆիլմում իրադարձությունները տեղի են ունենում Դանիական ռազմագործողության ժամանակ։ Ֆիլմի ստեղծման համար ծախսվել է, մոտավորապես, 22 միլիոն դանիական կրոն (մոտավորապես 3 միլիոն ԱՄՆ դոլար)։ Ֆիլմը ստեղծվել է Դանիայի կինոինստիտուտի (Danish Film Institute), Դանիական TV2 հեռուստաալիքի և Հադերսլեմի կոմունայի աջակցությամբ։ Դանիայում ֆիլմը ցուցադրության է դուրս եկել 2015 թվականի մարտի 12-ին։
Սյուժե
1940 թվականի ապրիլի 8-ին դանիական ռազմական հրամանատարությունը հայտարարել է, որ Գերմանական զորքերը հատել են պետական սահմանը և Դանիան գտնվում է պատերազմական իրավիճակում։ Հեծանվային վաշտին և մոտոցիկլային դասակին հրամայվել էր կանխել գերմանական զորքերի առաջխաղացումը մինչև պաշտպանական կառույցները։ Սակայն պաշտպանական ուժերը ճեղքվեցին՝ գերմանական ծանր ռազմատեխնիկայի առաջխաղացման արդյունքում։ Դանիացի զինվորները նահանջեցին մինչև Հադերսլեր և այնտեղ մարտի բռնվեցին գերմանացիների հետ։
Նկարահանումներ
Նկարահանումների մի մասը եղել է Խադեսլավայում, Մյոլլեպլադսեն և Զանդերբրո շրջանի փողոցներում ։
Ծանոթագրություններ
Կատեգորիա:Դանիական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:2015 ֆիլմեր Կատեգորիա:2015 դրամա ֆիլմեր
Ազգայնական շարժում կուսակցություն (Թուրքիա)
Ազգայնական շարժում կուսակցություն, ԱՇԿ (Milliyetçi Hareket Partisi, MHP), թուրքական աջ ծայրահեղական ազգայնական կուսակցություն։ Ստեղծել է 1969 թվականին Ալփարսլան Թյուրքեշը Ազգային հանրապետական գյուղացիական կուսակցության հիման վրա։ Դավանում է պանթյուրքիզմի և Երրորդ ճանապարհի աջ ռադիկալ գաղափարախոսությունը։ 1970-ականներին կուսակցություննը ընդգծում էր հակահամայնավարության և հակախորհրդայնականության գաղափարները, մասնակցում էր «Գլադիո» գործողությանը։ 1980 թվականի ռազմական հեղաշրջումից հետո նրա գործունեությունն արգելված է։ Շարունակել է իր գործունեությունը սահմանադրական կարգուկանոններին վերադարձի ժամանակ։ 1990-ականներին կենտրոնացել է քրդական անջատողական շարժման հակազդելու վրա։ Այս կուսակցությունը զբաղեցնում է թուրքական քաղաքական համակարգի աջ ծայրահեղական մասը։ Գտնվում է Թուրքիայի նախագահ Ռեջեփ Էրդողանի իսլամիստական կուսակցության ընդդիմության մեջ։ Կուսակցության տրամադրության տակ է երիտասարդական ռազմականացված «Գորշ գայլեր» կազմակերպությունը։ Ալփարսլան Թյուրքեշի մահից հետո կուսակցության նախագահն է դարձել Դևլեթ Բահչելին։
Կատեգորիա:Թուրքական ազգայնականություն Կատեգորիա:Թուրքիայի կուսակցություններ Կատեգորիա:Նեոֆաշիզմ Կատեգորիա:1969 հիմնադրումներ Թուրքիայում Կատեգորիա:Հակակոմունիստական կազմակերպություններ
Չիվիտակուանա
Չիվիտակուանա (Civitaquana), կոմունա Իտալիայում, գտնվում է Աբրուցո մարզում՝ Պեսկարա գավառում։
Մատրյուշինա (գետ)
Մատրյուշինա (Матюшина), գետ Ռուսաստանում, հոսում է Վորոնեժի մարզում։
Չիվիտակուանա
Բնակչությունը կազմում է 123069 մարդ, բնակչության խտությունը կազմում է 3652 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 65100, հեռախոսային կոդ՝ 085:
Մատրյուշինա (գետ)
Աշխարհագրություն
Գետաբերանը տեղակայված է Դոն գետի ձախ ափում՝ 939 կմ հեռավորության վրա։ Գետի երկարությունը 38 կմ է,ավազանի տարածքը 482 կմ2 է։ Հոսում է հարավ երկայնքով։
Չիվիտակուանա
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Մատրյուշինա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դոն գետի վտակներ
Մաքսի Գոմես
Մաքսի Գոմես (Maxi Gómez, ), ուրուգվայցի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի և Ուրուգվայի ազգային հավաքականի կազմում։ Խաղում է կենտրոնական հարձակվողի դիրքում ։
Դեֆենսոր Սպորտինգ
Գոմեսը Դեֆենսոր Սպորտինգի ակադեմիայի սան է ։ Իր պրոֆեսիոնալ դեբյուտը նշեց 2015 թվականի սեպտեմբերի 15-ին՝ Ունիվերսիտարիոյի դեմ խաղում ։ Իր առաջին հանդիպումը Ուրուգվայի առաջնությունում Գոմեսը անցկացրեց հոկտեմբերի 4-ին՝ Նասիոնալի դեմ խաղում ։ Իր առաջին գոլը պրոֆեսիոնալ կարիերայում խփեց հոկտեմբերի 17-ին՝ Մոնտեվիդեո Ուոնդերերսի դեմ խաղում ։ Նոյեմբերի 1-ին՝ Խուվենտուդ Լաս Պյեդրասի դեմ խաղում ուրուգվայցին դարձավ 2 գոլի և 1 գոլային փոխանցման հեղինակ՝ օգնելով Դեֆենսորին հաղթել 4-1 հաշվով ։ Նոյեմբերի 21-ին Գոմեսը դուբլ ձևակերպեց Էլ Տանկե Սիսլեյի դեմ խաղում, իսկ հանդիպումն ավարտվեց 2-2 հաշվով ։
2016 թվականի փետրվարի 28-ին՝ Դանուբիոյի դեմ խաղում Գոմեսը դարձավ դուբլի հեղինակ՝ օգնելով իր թիմին հաղթել 3-2 հաշվով ։ Մայիսի 22-ին նա 4 գոլի և 1 գոլի հեղինակ դարձավ Էլ Տանկե Սիսլեյի դեմ խաղում, ինչի շնորհիվ Դեֆենսորը հաղթեց 5-6 հաշվով ։ 2017 թվականի մարտի 5-ին Գոմեսը 2 գոլ խփեց Դանուբիոյի դեմ խաղում ։ Մայիսի 6-ին նա դուբլի և գոլային փոխանցման հեղինակ դարձավ Նասիոնալի դեմ խաղում՝ օգնելով իր թիմին հաղթել 3-2 հաշվով ։ Դեֆենսոր Սպորտինգի կազմում Գոմեսը անցկացրեց 52 հանդիպում՝ դառնալով 29 գոլի և 12 գոլային փոխանցման հեղինակ։
Սելտա Վիգո
2017 թվականի մայիսի 23-ին Գոմեսը 5 տարվա պայմանագիր կնքեց Սելտա Վիգոյի հետ  ։ Իր պաշտոնական դեբյուտը նշեց օգոստոսի 19-ին՝ Ռեալ Սոսիեդադի դեմ խաղում ։ Այս խաղում նա դարձավ դուբլի հեղինակ, սակայն Սելտան պարտվեց 2-3 հաշվով ։ Սեպտեմբերի 10-ին Գոմեսը խփեց Ալավեսի դեմ խաղի միակ գոլը՝ օգնելով իր թիմին հաղթել 1-0 հաշվով ։ Դեկտեմբերի 2-ին ուրուգվայցին գոլի և գոլային փոխանցման հեղինակ դարձավ Բարսելոնայի դեմ խաղում՝ փրկելով իր թիմին պարտությունից ։ 2018 թվականի փետրվարի 11-ին Գոմեսը դուբլ ձևակերպեց Էսպանյոլի դեմ խաղում, իսկ հանդիպումն ավարտվեց 2-2 հաշվով ։ 2018 թվականի մայիսի 19-ին՝ Լևանտեի դեմ խաղում նա դարձավ 2 գոլի և 1 գոլային փոխանցման հեղինակ ՝ օգնելով Սելտային հաղթել 4-2 հաշվով ։ Իր առաջին մրցաշրջանում Գոմեսը անցկացրեց 36 հանդիպում Լա Լիգայում՝ դառնալով 18 գոլի և 5 գոլային փոխանցման հեղինակ ։
2018 թվականի օգոստոսի 27-ին Գոմեսը գոլի և գոլային փոխանցման հեղինակ դարձավ Լևանտեի դեմ խաղում՝ 2-1 հաշվով հաղթանակ պարգևելով Սելտային ։ Սեպտեմբերի 1-ին՝ Ատլետիկո Մադրիդի դեմ խաղում ուրուգվայցին կրկին դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով ։ Նոյեմբերի 4-ին նա փոխարինեց Էմրե Մորին և դուբլ ձևակերպեց Ռեալ Բետիսի դեմ խաղում  ։ 2019 թվականի փետրվարի 9-ին Գոմեսը հեռացվեց խաղադաշտից Խետաֆեի դեմ խաղում՝ ստանալով երկրորդ դեղին քարտը հանդիպման 38-րդ րոպեին  ։ Ապրիլի 24-ին նա գոլ խփեց Էսպանյոլի դեմ խաղում, իսկ հանդիպումն ավարտվեց 1-1 հաշվով ։ Սելտա Վիգոյի կազմում Գոմեսը անցկացրեց 75 հանդիպում՝ դառնալով 31 գոլի և 10 գոլային փոխանցման հեղինակ  ։
Վալենսիա
2019 թվականի հուլիսի 14-ին Գոմեսը 5 տարվա պայմանագիր կնքեց Վալենսիայի հետ  ։ Ակումբը նրա համար վճարեց 14 միլիոն եվրո, ինչպես նաև՝ Սանտի Մինան տեղափոխվեց հակառակ ուղղությամբ  ։
Միջազգային կարիերա
Իր դեբյուտը Ուրուգվայի ազգային հավաքականում Գոմեսը նշեց 2017 թվականի նոյեմբերի 10-ին՝ Լեհաստանի դեմ ընկերական խաղում ։ 2018 թվականի մայիսին նա ընդգրկվեց Ուրուգվայի՝ աշխարհի առաջնության համար վերջնական կազմում ։ Իր առաջին հանդիպումը առաջնությունում անցկացրեց հունիսի 25-ին՝ փոխարինելով Էդինսոն Կավանիին Ռուսաստանի դեմ խաղի վերջին րոպեին  ։ Հուլիսի 6-ին Գոմեսը խաղադաշտ դուրս եկավ քառորդ եզրափակչի Ֆրանսիայի դեմ խաղում , սակայն Ուրուգվայը պարտվեց 2-0 հաշվով և դուրս մնաց առաջնությունից  ։
Իր առաջին գոլը Ուրուգվայի հավաքականի կազմում Գոմեսը խփեց 2019 թվականի մարտի 25-ին՝ Թաիլանդի դեմ ընկերական խաղում ։ Նա գոլի հեղինակ դարձավ նաև իր հաջորդ՝ Պանամայի դեմ խաղում  ։ Հունիսին Գոմեսը մասնակցեց Կոպա Ամերիկային  , սակայն խաղադաշտ դուրս չեկավ ոչ մի խաղում։ Ուրուգվայը հասավ առաջնության քառորդ եզրափակիչ, որտեղ հետխաղյա 11-մետրանոցների հարվածաշարում պարտվեց Պերուին  ։
Ակումբային վիճակագրություն
2019 թվականի օգոստոսի 19-ի դրությամբ
Միջազգային վիճակագրություն
2019 թվականի օգոստոսի 19-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Ուրուգվայցի ֆուտբոլիստներ Կատեգորիա:Ուրուգվայի հավաքականի ֆուտբոլիստներ Կատեգորիա:Դեֆենսոր Սպորտինգի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Լա Լիգայի ֆուտբոլիստներ
Ալեքսանդր Բասիլայա
{{Տեղեկաքարտ Երաժիշտ }}Ալեքսանդր Բասիլայա (ალექსანდრე ალექსანდრეს ძე ბასილაია, ), վրացի կոմպոզիտոր։ 1982 թվականին արժանացել է Վրացական ԽՍՀ-ի վաստակավոր արտիստ կոչմանը։ Եղել է «Իվերիա» եղարվեստական համույթի տնօրենը ։
Կենսագրություն
Այնպիսի հայտնի մյուզիքլների հեղինակն է, ինչպիսիք են «Արգոնավորդները», «Ջեյզի հարսանիքը», «Փիրոսմաններ» որոնց հետ «Իվերիա» համույթի հետ հաջողությամբ շրջել է բազմաթիվ երկրներում։ Կոմպոզիտորի կյանքի վերջին ստեղծագործություններից «Ինչ-որ բան ավարտվել է» կոմպոզիցիան է ։
Արտաքին հղումներ
Կատեգորիա:Վրացի կոմպոզիտորներ Կատեգորիա:Թբիլիսիի պատվավոր քաղաքացիներ Կատեգորիա:Անձինք Թբիլիսիից Կատեգորիա:Դիդուբեի պանթեոնում թաղվածներ Կատեգորիա:Պատվո շքանշանի ասպետներ (Վրաստան)
Ժամանակ (թերթ)
Ժամանակ, հասարակական-քաղաքական և գրական օրաթերթ։ Հրատարակվում է Կոստանդնուպոլսում 1908 թվականից (ընդհատումով 1914-1922 թվականներին)։ Տնօրենները և խմբագիրներն են Մ. Գոչունյանը, Պ. Քեչյանը, է. Միմքեշյանը, Գ. Խուդավերդյանը, Վ. Սայաճյանը, Ա. Պողոսյանը, Ս. Գոչունյանը, Ենովք Արմենը, Արա Գոչը, Բ. Թուղլաճյանը։ 1908 թվականի երիտթուրքական հեղաշրջումից հետո՝ Կոստանդնուպոլսի ամենաազդեցիկ օրաթերթն էր։ Ուշադրության կենտրոնում են եղել Հայկական հարցն ու Հայ դատը։ Հրապարակել է բազմաթիվ հոդվածներ հայկական հարցի դիվանագիտական պատմության, ֆիդայական շարժման, հայ քաղաքական կուսակցությունների դիրքի և մարտավարության վերաբերյալ։ «Ժամանակը» պահանջել է պատասխանատվության ենթարկել 1909 թվականի Ադանայի կոտորածի կազմակերպիչներին, եվրոպական մամուլից արտատպել է այդ բարբարոսությունը մերկացնող հոդվածներ։
Գործունեությունը
Ազգային ինքնորոշման հարցում ունեցել է չափավոր դիրք, կողմնակից էր Օսմանյան կայսրության կազմում Հայաստանի ինքնավարությանը։ Չի հարել հայ քաղաքական կուսակցություններից որևէ մեկի քաղաքական գործելակերպին։ 20-րդ դարասկզբին քննադատել է թուրքական կուսակցությունների ներքին քաղաքականությունը։ Առաջին աշխարհամարտը սկսվելուց հինգ ամիս առաջ տպագրած հոդվածով հայտնել է, որ Թուրքիան և Գերմանիան համաձայնության են եկել հայերին տեղահանելու և Միջագետք ուղարկելու վերաբերյալ։
Արտաքին հղումներ
Կատեգորիա:Թուրքիայի հայկական օրաթերթեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Նյութեր Հայկական հարց հանրագիտարանից Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով Կատեգորիա:Թուրքիայում հրատարակվող օրաթերթեր Կատեգորիա:Ստամբուլում հրապարակվող թերթեր
Անդրեյ Կարև
Անդրեյ Ալեքսանդրովիչ Կարև (Андрей Александрович Карев, ), ռուս արվեստագետ, 18-րդ դարի երկրորդ կեսի ռուսական դիմանկարների մասնագետ։ Դասավանդում է Մոսկվայի պետական համալսարանի պատմության ֆակուլտետի արվեստի պատմության և տեսության բաժնում։ Արվեստագիտության դոկտոր, պրոֆեսոր։
Կենսագրություն
Անդրեյ Կարևը ծնվել է 1950 թվականի հունիսի 2-ին Պսկովում։ 1976 թվականին ավարտել է Մոսկվայի Մ. Լոմոնոսովի անվան պետական ​​համալսարանի պատմության ֆակուլտետի արվեստի պատմության և տեսության ֆակուլտետը։ 1984 թվականին պաշտպանել է թեկնածուական դիսերտացիա, 2000 թվականին՝ դոկտորական։
1976-1984 թվականներին աշխատել է «Արխանգելսկոյե» թանգարան-դաստակերտում որպես ավագ գիտաշխատող, ֆոնդերի պահառու, թանգարանի էքսկուրսիաների և դասախոսական աշխատանքների մեթոդաբան-մենեջեր։
1984 թվականին սկսել է դասավանդել Մոսկվայի Վ. Լենինի անվան պետական ​​մանկավարժական ինստիտուտում (1990 թվականից` Մոսկվայի պետական ​​մանկավարժական համալսարան), 2000 թվականին` Մոսկվայի պետական ​​համալսարանի պատմության ֆակուլտետի արվեստի պատմության և տեսության ֆակուլտետում։ 2010 թվականից «Արվեստի տեսության և պատմության արդի հիմնախնդիրները» միջազգային գիտաժողովի մշտական ​​վարողն է։
Անդրեյ Կարևի մասնագիտական ոլորտը 18-րդ դարի երկրորդ կեսի ռուսական արվեստն է, մասնավորապես՝ Եկատերինա II-ի ժամանակաշրջանի դիմանկարային արվեստը։
Արտաքին հղումներ
Կատեգորիա:Ռուս արվեստագետներ Կատեգորիա:Արվեստագիտության դոկտորներ Կատեգորիա:Ռուս գիտնականներ
Բեռնար Ֆարսի
Բեռնար Ֆարսի (Bernard Farcy, ), կոմեդիա ժանրի ֆրանսիացի դերասան։ Հայտնի է Տաքսի ֆիլմաշարում կոմիսար Ժիբերի դերակատարմամբ։ Ֆարսին նաև նկարահանվել է «Գայլի եղբայրություն» ֆիլմում։ Համարվում է Ֆրանսիայի ամենահայտնի դերասաններից մեկը։ 1979 թվականին մշտական բնակության է տեղափոխվել Փարիզ։ 2006 թվականին արժանացել է Էմմի կինոմրցանակի։
2006 թվականին մարմնավորել է Շառլ դը Գոլի դերը «Մեծ Շառլ» հեռուստաֆիլմում, որն արժանացել է կինոքննադատների հավանությանը։ Այդ դերի համար ստացել է Fipa մրցանակ ։
Արտաքին հղումներ
Կատեգորիա:Ֆրանսիացի դերասաններ Կատեգորիա:Ֆրանսիացի կինոդերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:«Էմմի» մրցանակի դափնեկիրներ
Վիլֆրանշ դ’Ալյե
Վիլֆրանշ դ’Ալյե (Villefranche-d'Allier), համայնք Ֆրանսիայում՝ Օվերն երկրամասի Ալյեի գավառում։ Մտնում է Մոնմարո կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03315։
Տնտեսություն
2007 թվականի տվյալներով 810 աշխատունակ տարիքի մարդկանցից (15-64 տարեկան) 576-ը տնտեսապես ակտիվ էին, 234-ը անգործունակ (ակտիվության ցուցանիշը 71,1 %, 1999 թվականին եղել է՝ 70,3 %)։ 576 աշխատունակ բնակիչներից 532-ը աշխատում էին (296 տղամարդ և 236 կին), անաշխատանք էին 44-ը (16 տղամարդ և 28 կին)։ 234 անգործունակ մարդկանցից 61-ը աշակերտներ կամ ուսանողներ են, 92-ը թոշակառու, 81-ը անաշխատունակ էին այլ պատճառներով ։
Ֆուտբոլի Նիդերլանդների Սուպերգավաթ 2012
Ֆուտբոլի Նիդերլանդների Սուպերգավաթ 2012 (Johan Cruijff Schaal 2012), Նիդերլանդների սուպերգավաթի 23-րդ խաղարկումը, որն անցկացվել է 2012 թվականի օգոստոսի 5-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2011/12 մրցաշրջանի հաղթող Այաքսը և գավաթակիր ՊՍՎ֊ն: Արդյունքում վերջինս հաղթել է 4։2 հաշվով 50 000 հանդիսատեսի ներկայությամբ։
Արտաքին հղումներ
Կատեգորիա:2012 ֆուտբոլում Կատեգորիա:2012 Նիդերլանդներում
Ալոհա Վանդերվել
Ալոհա Վանդերվել (Իդրիս Գալցիա Ուելշ, ), ամերիկացի ինտերնացիոնալիստ, հետազոտող, գրող, կինոռեժիսոր և օդաչու։ 1922-1927 թվականներին, երբ նա դեռ 16 տարեկան էր, 80 երկրներով անցել է 380 000 մղոն՝ դառնալով առաջին կինը, որը կատարել է շուրջերկրյա ճանապարհորդություն Ford Model T փոխադրամիջոցով։
Վաղ կյանք
Իդրիս Գալցիա Ուելշը ծնվել է 1906 թվականի հոկտեմբերի 13-ին Մանիտոբա նահանգի Վինիպեգ քաղաքում՝ Մարգարեթ Ջեյն Հեդլիի և Ռոբերտ Ուելշի ընտանիքում։ Երբ 1909 թվականին նրա մայրն ամուսնացել է Հերբերտ Հալլի հետ, նրա անունը դարձել է Իդրիս Հալլ ։ Նրա խորթ հայրը կառուցապատող և շինարար էր Վանկուվեր կղզում։ Ընտանիքն ապրում էր Պարկսվիլում, այնուհետև՝ Դունկանում։ 1914 թվականին՝ Առաջին համաշխարհային պատերազմի ժամանակ, նրա խորթ հայրը միացել էր Կանադայի էքսպեդիցիոն կորպուսին և Անգլիա հասնելուց հետո փոխադրվել Բրիտանական բանակ՝ դառնալով Դարհեմի թեթև հետևակի լեյտենանտ։ Իդրիսը՝ մոր և քրոջ հետ, ընկերակցել է Հերբերտին Անգլիայում, Բելգիայում և Ֆրանսիայում կատարած ճանապարհորդությունների ժամանակ։ 1917 թվականի հունիսին Հերբերտ Հալլը մահացել է Իպրի կռվում։ Այս ժամանակահատվածում Իդրիսը հաճախել է Բելգիայի Benedictine Soeurs du Saint-Sacrement in Courtrai և Նիսի Chateau Neuf գիշերօթիկ դպրոցները։
Գործունեություն
Իդրիսն իր արկածային գործունեությունը սկսել է 1922 թվականին, երբ հանդիպել է իր ճամփորդական ուղեկից Վալտեր Վանդերվելին։ 1925 թվականին նրանք ամուսնացել են և ունեցել երկու երեխա։ Ամբողջ աշխարհով շրջագայելու ընթացքում Ալոհա Վանդերվելը ելույթ էր ունենում՝ «Մեքենան և տեսախցիկը աշխարհի շուրջ» համր ֆիլմի ֆոնին ճանապարհորդությունների մասին դասախոսություններ կարդալով։ Վանդերվելների նկարահանած ճամփորդական ֆիլմերն այժմ պահվում են Կոնգրեսի գրադարանի և կինեմատոգրաֆիական արվեստների և գիտությունների ակադեմիայի արխիվներում ։ Վանդերվելը վեց շաբաթ մնացել է Բրազիլիայում և ապրելով բորորո ժողովրդի մեջ՝ նկարահանել նրանց մասին ամենավաղ ֆիլմը։ 1932 թվականին նրա ամուսինը գնդակահարվել է «Կարմա» զբոսանավում (Լոնգ Բիչ, Կալիֆորնիա)։ Ավելի ուշ Վանդերվելն ամուսնացել է Վալտեր Բեյքերի հետ և շարունակել իր ճանապարհորդությունը։ Արդյունքում նա այցելել է ավելի քան 80 երկիր և վեց մայրցամաք՝ Ford-ի ավտոմեքենաներով անցնելով ավելի քան 500 000 մղոն ճանապարհ։
Արշավ
1921 թվականին Վալթեր Վանդերվելը իր մեկ միլիոն դոլարի խաղադրույքով գրավել էր ողջ լրահոսը։ Տոկունության մրցարշավ էր երկու թիմերի մեջ, որոնցից հաղթելու էր Ford Model T ավտոմեքենայով ամենաշատ երկրներ այցելած թիմը։ Առաջին համաշխարհային պատերազմի տարիներին Վանդերվելին բանտարկել էին ԱՄՆ-ում՝ գերմանացի լրտեսի տեղ դնելով, որտեղից ազատվել է 1918 թվականին։ Վանդերվելը ոգեշնչվել էր Ազգերի Լիգայի հետ հանդիպումից և 1930 թվականին ստեղծել սեփական կազմակերպությունը՝ Work Around the World Educational Club անվամբ (WAWEC):
1922 թվականին, կարդալով աշխատանքի հայտարարությունը, Իդրիսը մեխանիկի և կինոռեժիսորի հայտ է ներկայացրել և Փարիզում հանդիպել «Կապիտան» Վանդերվելի հետ՝ ապահովելով իր տեղն արշավախմբում։ Նա աշխատում էր որպես արշավախմբի թարգմանիչ, վարորդ և կինոռեժիսոր։ Կրում էր Ալոհա Վանդերվել անունը, չնայած որ Վալտերն այդ ժամանակ դեռ ամուսանացած էր։ Իդրիսը արագ դարձել է արշավախմբի դեմքը՝ նկարահանելով իր արկածները ֆիլմ-թրավելոգների շարքում։
Շուրջերկրյա ճանապարհորդություն կատարած առաջին կին, 1922-1927
Վանդերվելը շուրջերկրյա ճանապարհորդություն կատարած առաջին կինն է, որի ճանապարհորդությունը սկսվել և ավարտվել է Ֆրանսիայի Նիս քաղաքում՝ տևելով 1922 թվականի դեկտեմբերի 29-ից մինչև 1927 թվականի հունվար ամիսը ։ Վանդերվելը Վալթերի շուրջերկրյա ճանապարհորդության ուղևորված արշավախմբի կազմում աշխատել է թարգմանիչ, վարորդ և ռեժիսոր։ Ճանապարհորդությունը մասամբ հովանավորվում էր «Ford Motor Company» ընկերության կողմից, մասամբ էլ եկամուտ էին ստանում Մերձավոր Արևելքում, Ասիայում և Աֆրիկայում կատարած ճանապարհորդությունների մասին նկարահանումների և դասախոսությունների հաշվին։ 1924 թվականին Կալկաթայում նրանք հանդիպել են առաջին օդային շուրջերկրյա ճանապարհորդության ինքնաթիռների հետ, և Իդրիսը նկարահանել է այդ հանդիպումը ։
Հանդիպում բորորո ժողովրդի հետ, Բրազիլիա
1930-1931 թվականներին Ալոհա Վանդերվելը սովորել է վարել գերմանական «Յունկեր» հիդրոինքնաթիռը, որն ավելի ուշ՝ Բրազիլիայի Մատու Գրոսու նահանգ կատարվող ուղևորության ժամանակ, վայրէջք է կատարել Ամազոն գետի անհայտ հատվածում։ Նրանք ճամբար են հիմնել Կույաբե քաղաքի մոտակայքում գտնվող Descalvados Ranch վայրում և փնտրում էին 1925 թվականին գիտարշավի ժամանակ անհայտ հանգամանքներում կորած Պերսի Ֆոսետին, որի նպատակն էր «Z կորուսյալ քաղաքը» (Lost City of Z) գտնելը։ Երբեմն այդ քաղաքը նույնացվում է լեգենդար Էլդորադոյի հետ։ Նրանք հիդրոինքնաթիռով մի քանի թռիչք են կատարել, որոնցից մեկի ժամանակ վառելանյութի սպառման պատճառով այն վայրէջք է կատարել Պարագվայ գետի վրա, որտեղ նրանց օգնության է հասել բորորո ժողովուրդը։ Անձնակազմի օպերատորը նկարահանել է ծիսական պարը, որով բորորո գյուղացիները ընդունել են նրանց։ 32 րոպե տևողությամբ «Last of the Bororos» համր ֆիլմը պահպանվել է Սմիթսոնյան ինստիտուտի հումանիտար գիտությունների ֆիլմերի արխիվում և ներառում է այն դրվագը, որտեղ Վանդերվելը հանդիպում է բրազիլացի հետազոտող Կանդիդո Ռոնդոնին ։
Ամուսնություն Վալտեր Վանդերվելի հետ
1925 թվականին հասնելով ԱՄՆ՝ Ալոհան ապրիլի 7-ին ամուսնացել է Վալտեր Վանդերվելի հետ։ Նրանց ամուսնությունը փրկել է Վալտերին ձերբակալությունից։ Հետաքննությունների դաշնային բյուրոն ցանկանում էր ձերբակալել Վալտերին այն հոդվածով, որն արգելում էր «ոչ բարոյական նպատակներով» կանանց փոխադրումը երկրի սահմանից դուրս ։ 1925 թվականի դեկտեմբերին ծնվել է Ալոհոյի աղջիկը՝ Վալրին, իսկ 1927 թվականի ապրիլին՝ որդի Նայլը։ Վանդերվելները շարունակել են իրենց ճանապարհորդությունը՝ նավարկելով դեպի Կուբա և Հարավային Աֆրիկա։ Բացի վատ ճանապարհներից, Վանդերվելները բախվել են նաև իրենց փոխադրամիջոցների համար բենզին գտնելու դժվարությանը։ 1926-1928 թվականներին Աֆրիկայում ճամփորդելու ժամանակ նրանք որպես ճարպ օգտագործում էին մզած բանաններ, իսկ որպես մեխանիզմի յուղ՝ փղի ճարպը ։ Շրջագայությունը ներառել է 43 երկիր։ Հեղինակ Սթոքի Ալենը պնդում է, որ այդ ժամանակ Հալը կտրել է մազերը և կռվել Ֆրանսիական օտարերկրյա լեգեոնի կազմում։ 1929 թվականին Վանդերվելները վերադարձել են ԱՄՆ և բնակություն հաստատել Մայամիում։ Նրանք իրենց Model T մեքենաներից մեկը՝ Little Lizzie-ն, նվիրել են Հենրի Ֆորդին՝ «Car and Camera Around the World» ֆիլմի ցուցադրությունից առաջ ։ 1942 թվականին Հենրի Ֆորդը որոշել է, որ Little Lizzie-ն և 50 այլ ավտոմեքենաներ պետք է գրանցվեն գրանցամատյանում՝ ռազմական գործողություններին մասնակցելու համար ։
Վալտեր Վանդերվելի սպանություն
1932 թվականին զույգը ձեռք է բերել «Կարմա» զբոսանավը՝ դեպի Հարավային ծովեր իրենց ճանապարհորդության մասին վավերագրական ֆիլմ նկարահանելու համար։ 1932 թվականի դեկտեմբերի 5-ին՝ այն օրը, երբ նրանք պատրաստվում էին նավ նստել, Վալտեր Վանդերվելը սպանվել է զբոսանավում՝ Լոնգ Բիչի մոտակա նավահանգստում ։ Ուիլյամ Ջեյմս Գայը, որը նրանց՝ 1931 թվականին Հարավային Ամերիկա կատարած արշավի մասնակիցն էր և նախորդ ճանապարհորդության ընթացքում փորձել էր ապստամբել, դատապարտվել է այդ հանցագործության համար։ Տղան ալիբի ուներ, և արդարացվել է ։ Եվս մեկ մարդ՝ Էդուարդ Յուջին Ֆերնանդո Մոնթեգյուն, որոշ ժամանակ կասկածյալ էր, սակայն նրան այդպես էլ մեղադրանք չի առաջադրվել։
Հետագա կյանք
Վանդերվելը հետագայում ամուսնացել է Վալտեր Բեյքեի հետ։ Զույգը ճամփորդության ընթացքում այցելել է Նոր Զելանդիա, Ավստրալիա, Հավայի, Հնդկաստան, Կամբոջա, Վայոմինգ, Հնդկաչին։ Ավելի ուշ Ալոհան պատմել է, որ ճամփորդելիս նրանց շրջապատել է փղերի հինգ հոտ, որոնց կրակելով կարողացել են ճանապարհ բացել ։ Նրա վերջին ֆիլմերն են «To See the World by Car» (1935–37), «India Now» և «Explorers of the Purple Sage, in Technicolor», որտեղ Անապատի փոշու՝ հայտնի պալոմինո վայրի ձիու միակ կադրերն են։ Վանդերվելը շարունակել է դասախոսել և այդ ընթացքում գրել ինքնակենսագրական հաշվետվություն իր ճանապարհորդությունների մասին «Call to Adventure!» վերնագրով, որը հրատարակվել է 1939 թվականին և վերահրատարակվել 2012 թվականին։ Ի վերջո, զույգը բնակություն է հաստատել Օհայո նահանգի Ցինցինատի բնակավայրում, որտեղ Վանդերվելը աշխատել է WlW Radio 1939-ում և տպագիր լրագրության մեջ։ 1947 թվականին նա և Բեյքերը տեղափոխվել են Կալիֆոռնիա՝ Նյուպորտ Բիչի Լիդո Այսլ համայնք։ 1982 թվականին Լոս Անջելեսի բնական պատմության թանգարանի համադրող դոկտոր Փիթ Լիի հետ Վանդերվելն իր եզրափակիչ ելույթն է ներկայացրել ընտանիքի 150 անդամների և հյուրերի առաջ։ Վանդերվելը մահացել է 1996 թվականի հունիսի 4-ին։
Արխիվ
Ալոհա Վանդերվելի ֆիլմերը պահվում են Ակադեմիայի ֆիլմերի արխիվում և Կինոարվեստի և գիտության ակադեմիայում՝ Ալոհա Վանդերվել Բեյքերի ֆիլմերի հավաքածուում։ Ակադեմիայի կինոարխիվում պահպանվել են 1920-1930-ական թվականների հազվագյուտ տեսանյութեր ։
Արտաքին հղումներ
Կատեգորիա:Կին ճանապարհորդներ Կատեգորիա:Ամերիկացի ճանապարհորդներ Կատեգորիա:Ամերիկացի կանայք Կատեգորիա:Կին օդաչուներ Կատեգորիա:Ամերիկացի կինոռեժիսորներ Կատեգորիա:Ամերիկացի դերասանուհիներ Կատեգորիա:Ամերիկացի գրողներ Կատեգորիա:Ամերիկացի կինոպրոդյուսերներ Կատեգորիա:Ամերիկացի լուսանկարիչներ
Ալեքսանդր Կիսլյակով
Ալեքսանդր Վլադլենովիչ Կիսլյակով (Александр Владленович Кисляков, ), ռուս նկարիչ։
Կենսագրություն
Ալեքսանդր Կիսլյակովը ծնվել է 1954 թվականի փետրվարի 12-ին Միլլերովոյում ։ Միջնակարգ դպրոցն ավարտել է Դոնի Ռոստովում։ 1978 թվականից մինչև 1982 թվականը սովորել է Ռոստովի Մ․ Գրեկովի անվան գեղարվեստի տեխնիկումում (Յուրի Ֆեսենկոյի արվեստանոց) ։
1982-1999 թվականներին ապրել և աշխատել է Տագանրոգում, ուր տեղափոխվել է կնոջ՝ Նատալյա Դուրիցայայի հետ Ռոստովի Մ․ Գրեկովի անվան գեղարվեստի ուսումնարանն ավարտելուց հետո ։
1986 թվականին ձևակերպել է իր հնարած «Չգրված բանստեղծություններ» («Ненаписанные стихи») գրական ժանրի հիմնական սկզբունքները ։ Առանձին գրքով ընտրյալ «Չգրված բանաստեղծությունները» հրատարկվել են 2017 թվականին «Հավերժական արժեքներ։ Էկորշե» («Вечные ценности. Экорше») ցուցահանդեսի կատալոգի տեսքով ։
1988 թվականին դարձել է «Արվեստ կամ մահ» («Искусство или смерть») միության անդամ ։
2015 թվականին հանդես է եկել որպես նկարիչ «Կինոյի հրավեր» («Приглашение в кино») կարճամետրաժ ֆիլմում (ռեժիսոր՝ Մաքսիմ Կապլյա) ։
Ալեքսանդր Կիսլյակովի աշխատանքները պահվում են մասնավոր հավաքածուներում Ռուսաստանում, Գերմանիայում, ԱՄՆ-ում, Լատվիայում։
Արտաքին հղումներ
Կատեգորիա:Ռուս նկարիչներ
Վիլնյուսի պատկերասրահ
Վիլնյուսի պատկերասրահ (Vilniaus paveikslų galerija), Լիտվայի գեղարվեստի թանգարանի մասնաճյուղ, տեղակայված է Վիլնյուսում` Դիջոյի 4 փողոցում (Didžioji g. 4): Պատկերասրահը տեղակայված է իշխաններ Խոդկևիչների պալատում։ Հատկապես ուշադրության է արժանի հին կլասիցիզմի ինտերիերը։ Մշտական էկսպոզիցիաները ծանոթացնում են Լիտվայի զարգացման մշակույթին 16-րդ դարից մինչ 20-րդ դարի սկիզբ։ Այս պատկերասրահում անցկացվում են ժամանակավոր և փոփոխվող ցուցահանդեսներ, երաժշտության և պոեզիայի երեկոներ, դասական երաժշտության համերգներ։ Պատկերասրահը բաց է երեքշաբթիից շաբաթ ժամը՝ 11:00-18:00: Կիրակի բաց է 12:00-17:00։ Պետական տոնական օրերին 1ժամ քիչ տևողությամբ։ Չի աշխատում երկուշաբթի և պետական տոնական օրերին։ Տոմսերի արժեքը 6 լիտ է, դպրոցականների և ուսանողների համար 3 լիտ (մինչև 7 տարեկան երեխաների, սահմանափակ հնարավորություններ ունեցող մարդկանց, ICOM անդամների համար անվճար)։ Էքսկուրսիաները լիտվերեն լեզվով 30 լիտ, օտար լեզուներով 50 լիտ։
Պատմություն
Վիլնյուսի պատկերասրահը ստեղծվել է 1956 թվականին։ Մինչև 1989 թվականը այն տեղակայված է եղել Վիլնյուսի Մայր տաճարում։ Ցուցադրությունը ներկայացնում էր 16-20-րդ դարերի սկզբի Լիտվայի մշակույթը և 15-19-րդ դարերի արևմտաեվրոպական մշակույթը ։
1989 թվականին Մայր տաճարը վերադարձվեց հավատացյալ մարդկանց։ 1989-1994 թվականներին պատկերասրահը տեղակայված էր մշակույթի աշխատողների պաատում (Menininkų rūmai), որի վերակառուցումից և վերակագնողական աշխատանքներից հետո` 1997 թվականին, դարձավ Լիտվայի նախագահի օրինական նստավայրը։
1994 թվականին պատկերասրահը տեղափոխվեց Խոդկևիչների վերանորոգված պալատ։
Շինության պատմություն
Շենքը կառուցվել է 17-րդ դարի առաջին կեսին։ Այն մեկ անգամ չէ, որ մեծացվել ու վերակառուցվել է։ 1834 թվականին Խոդկևիչների պալատը վերակառուցվել է ճարտարապետ Ֆոմա Տիշեցկու գծագրով և ղեկավարությամբ՝ ընգծելով հին կլասիցիզմի գծերը (ամպիր)։ Շինությունը Վիլնյուսում համարվում է կլասիցիզմի ոճով ճարտարապետական հետաքրքիր կառույցներից մեկը։ Երկրորդ հարկի դահլիճներում պահպանվել են այդ ոճին բնորոշ դեկորի և ինտերիերի էլեմենտներ, կիրառական արվեստի նմուշներով և ավելացված կահույքով։
Էքսպոզիցիա
Մշտական էքսպոզիցիան ծանոթացնում է Լիտվայի մշակութային արվեստի զարգացմանը սկսած 16-րդ դարից։ Երկրորդ հարկի առաջին, երկրորդ և չորրորդ դահլիճներում տեղադրված են տաղանդավոր տնտեսագետ, առևտրի և արդյունաբերության կազմակերպիչ Անտոնիա Տիզենգաուզի (նկարիչ՝ Յան Ռուստեմ) դիմանկարները, Վիլենյան համալսարանի պրոֆեսոր Յան Սնյադեցկու, Տոմաշ Ժիցկու (նկարիչ՝ Անջեյ Վալինովիչ), Յոզեֆ Ֆրանկի (նկարիչ՝ Յա Ռուստեմ), Ֆրանկի կնոջ, երգչուհի Քրիստինե Ֆրանկի (ծնունդով Գերհարդներից, նկարիչ՝ Յան Ռուստեմ), պոետ Վլադիսլավ Սիրոկոմլու, Կոմպոզիտոր Միխայիլ Կլեոֆաս Օգինսկու (նկարիչ՝ Ֆրանսուա-Կասավյե Ֆաբր), պոետ Ադամ Միցկևիչի (նկարիչ՝ Վալենտին Վանկովիչ) և մյուս տաղանդավոր վիլնյուսցիների և մշակույթի հետ սերտ կապ ունեցող այլ մարդկանց։ Բացի դիմանկարներից, էքսպոզիցիաներում կան նաև Կանուտա Ռուսեցկոյի և այլ նկարիչների բնանկարներ։
Երրորդ հարկի դահլիճներում դիմանկարներով է պատկերված Լիտովսկիների իշխանական մշակույթը` նկարված տեղացի և օտարերկրյա վարպետների կողմից։ Մեծ շուքով է ներկայացված Վիլնյուսի գեղարվեստի դպրոցը, գեղանկարչական և նկարչական, քանդակագործության և այլ ամբիոնների պրոֆեսորների և սաների աշխատանքը, ովքեր գործել են Վիլնյուսի համալսարանում 1793-1832թվականներին։
Արտաքին հղումներ
Կատեգորիա:Լիտվայի թանգարաններ Կատեգորիա:1933 հիմնադրված թանգարաններ
Լորետո Ապրուտինո
Լորետո Ապրուտինո (Loreto Aprutino), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 7611մարդ, բնակչության խտությունը կազմում է 129 մարդ/կմ²։ Զբաղեցնում է 59 կմ² մակերես։ Փոստային ինդեքս՝ 65014, հեռախոսային կոդ՝ (+39) 085:
Արտաքին հղումներ
Կատեգորիա:Իտալիայի բնակավայրեր
Փոլ Վացլավեկ
Փոլ Վացլավեկ (Paul Watzlawick, ), ավստրիացի ընտանեկան թերապևտ, հոգեբան, հաղորդակցման տեսաբան և փիլիսոփա։ Որպես հաղորդակցման տեսության և արմատական կառուցողականության մասնագետ՝ Վացլավեկը ուսումնասիրություններ է կատարել ընտանեկան թերապիայի և ընդհանուր հոգեթերապիայի բնագավառներում։ Վացլավեկը համոզված էր, որ մարդիկ, անընդհատ իրենց խնդիրների մասին մտածելով և փորձելով լուծումներ գտնել, իրենք իրենց տառապանք են պատճառում։ Նա Հոգեկանի հետազոտությունների համալսարանի ամենակարկառուն դեմքերից մեկն էր։ Վացլավեկն ապրել և աշխատել է Պալո-Ալտո քաղաքում (Կալիֆոռնիա) ։
Կենսագրություն
1939 թվականին Ավստրիայի Ֆիլլախ քաղաքի ավագ դպրոցն ավարտելուց հետո Վացլավեկը տեղափոխվում է Իտալիա՝ Վենեցիա։ Այնտեղ նա ընդունվում է Կա Ֆոսկարի համալսարան և ուսումնասիրում փիլիսոփայություն ու բանասիրություն։ 1949 թվականին Վացլավեկը ստանում է փիլիսոփայության դոկտորի աստիճան։ Այնուհետև նա սովորում է Ցյուրիխի Կարլ Յունգի համալսարանում, որտեղ էլ արժանանում է վերլուծական հոգեբանության դոկտորի աստիճանի։ 1957 թվականին նա շարունակում է իր հետազոտական գործունեությունը Էլ Սալվադորի համալսարանում ։
1960 թվականին իր դասախոսներից մեկի միջնորդությամբ Վացլավեկը տեղափոխվում է Պալո-Ալտոյի Հոգեբանական հետազոտությունների համալսարան։ 1967 թվականից սկսած նա դասավանդում է հոգեբուժություն Սթենֆորդի համալսարանում ։
Վացլավեկը մահացել է 2007 թվականին Պալո-ալտոյում գտնվող իր տանը։ Մահվան պատճառ էր հանդիսացել սրտի հանկարծակի կանգը ։
Գործունեություն
Կալիֆոռնիայում Վացլավեկը համագործակցում է Գրեգորի Բեյթսոնի և նրա թիմի հետ։ Վերջիններս զբաղված էին, այսպես կոչված, երկակի հաղորդակցության ուսումնասիրությամբ, որը հանդիսանում է շիզոֆրենիայի տեսություններից մեկը։ Այն իրենից ներկայացնում է մի այնպիսի հաղորդակցական իրավիճակ, որի դեպքում անհատը ստանում է մի ինֆորմացիա, որն ներառում է երկու կամ ավելի տեղեկատվություն։ Ընդ որում, դրանք բոլորն իրար հակասող և միևնույն ժամանակ բացառող են։ Այսպիսով, ինֆորմացիա ստացողն ընկնում է շփոթմունքի մեջ։  Ահա, այս ուսումնասիրությունն էլ հետագայում հաղորդակցման տեսության հիմնաքարը հանդիսացավ։ Վացլավեկը նաև զարգացրել է արմատական կառուցողականության տեսությունը և մանրամասն ուսումնասիրություններ է կատարել ընտանեկան թերապիայի ոլորտում ։
Փոխազդեցության տեսություն
Վացլավեկը լայնամասշտաբ ուսումնասիրություններ է կատարել, թե ինչպես է ընտանիքի ներսում տեղի ունենում հաղորդաակցությունը։ Նա հաղորդակցման տեսության (առավել հայտնի որպես փոխազդեցության տեսություն) հինգ աքսիոմ է սահմանում։ Կիբեռնետիկայի տեսանկյունից դիտարկելիս՝ փոխազդեցությունն իրենից ներկայացնում է մեկնաբանական տեսություն։ Բոլոր հինգ աքսիոմները պարտադիր կերպով պետք է ներկա լինեն, որ ունենանք լիարժեք հաղորդակցական գործընթաց, ինչպես նաև միմյանց հետ շփվելու ունակություն երկու անհատների կամ ընտանիքի բոլոր անդամների միջև։ Երբ գործը հասնում է այս տեսությանը, բազմաթիվ անհամապատասխանություններ են առաջանում, քանի որ հաղորդակցությանը մասնակից բոլոր անդամները ՙՙ տարբեր լեզուներով են խոսում՚՚: Սա տեղի է ունենում, քանի որ յուրաքանչյուր մարդ ունի իր անհատական մոտեցումը և պատկերացումը հաղորդակցության վերաբերյալ։ Փոխազդեցության տեսության հիմնական սկզբունքները կիբեռնետիկ բնույթ են գրում։ Քանի որ ինֆորմացիան այս տեսության ուսումնասիրության առանցքային առարկան է, այն կապված է հաղորդակցական համակարգերի տարաբնույթ գործընթացների հետ։ Հետևաբար այն սերտորեն առնչվում է մարդկային համակարգերի, օրինակ ընտանիքի, մեծ կազմակերպությունների և նույնիսկ միջազգային հարաբերությունների հետ ։
Ըստ փոխազդեցության տեսության հաղորդակցությունը հիմնված է այն բանի վրա, թե ինչ է տեղի ունենում, և ոչ թե՝ ում հետ, որտեղ, երբ կամ ինչու է տեղի ունենում։ Ուսումնասիրության ենթարկվել են ներքին առողջ հարաբերություններ ունեցող ընտանիքիները և միմյանց հետ շփման խնդիրներ ունեցող ընտանիքները։ Համարվում է, որ մարդու անհատականությունը, բնավորությունը ձևավորվում են այլ մարդկանց հետ շփման արդյունքում ։
Փոխազդեցության տեսությունը պահանջում է հաղորդակցական կանոնների ցանց, որը կառավարում է ընտանեկան հոմեոստազը։ Վերջինս, կարծես, ընտանիքի անդամների միջև ներքին, հաճախ անգիտակցական մակարդակում ձևավորված համաձայնություն լինի՝ ստատուս-քվոն պահպանելու համար։ Անգամ եթե ստատուս-քվոն բացասական է, շատ բարդ է լինելու այն պահպանելը։ Փոխազդեցության տեսաբանները հավատացած են, որ մենք չենք կարողանա գիտակցել այդ կործանարար դիմադրության իրական էությունը, եթե չհասկանանք Վացլավեկի առաջարկած աքսիոմները։ Հետևյալ աքսիոմները կարող են բացատրել, թե ինչպես է տեղի ունենում թերհասկացումը, եթե հաղորդակցությանը մասնակիրց բոլոր անձինք չեն գտնվում «նույն գծի վրա»։ Եթե այս աքսիոմներից մեկը խախտվում է, ողջ հաղորդակցությունը հնարավոր է ձախողվել։ Բոլոր այս աքսիոմները բխում են Գրեգորի Բեյթսոնի աշխատություններից։ Դրանց մեծ մասը զետեղված է «Քայլեր դեպի մտքի էկոլոգիան» (1972) աշխատությունում ։
Վացլավեկն առաջարկել է հետևյալ աքսիոմները ընտանեկան հոմեոստազը պահպանելու համար ՝
Ծանոթագրություններ
Կատեգորիա:Ամերիկացի հոգեբաններ Կատեգորիա:Հուլիսի 15 ծնունդներ Կատեգորիա:Մարտի 31 մահեր Կատեգորիա:Գիտությունների դոկտորներ Կատեգորիա:1921 ծնունդներ Կատեգորիա:2007 մահեր Կատեգորիա:Ավստրիացի հոգեբաններ Կատեգորիա:Ավստրիացի հոգեվերլուծողներ Կատեգորիա:Ավստրիացի փիլիսոփաներ Կատեգորիա:Ավստրիացի գիտնականներ
Եղիշե Չարենցի դիմանկարը (Սարյան)
Նկարագրություն
Սարյանը Եղիշե Չարենցի կտավը ստեղծել է գաղափարական շեշտադրմամբ։ Հետևի ֆոնի երկնագույն գլխաշորի վրա պատկերել է եգիպտական դիմակներից մեկը։ Սարյանի արխիվում գտնվել է այն մետաքսե ծաղկազարդ գլխաշորը, որի ֆոնի վրա արված է Չարենցի դիմանկարը։ Կտավի բնօրինակը իր տեղն է գտել Ե․ Չարենցի անվան գրականության և արվեստի թանգարանի մշտական (Երևան)|ցուցադրության մեջ ։
Կտավը Ստալինյան բռնապետության տարիներին
Երբ Սարյանին պահանջում են ստեղծել Իոսիֆ Ստալինին փառաբանող պատկերը, նա պատասխանում է, որ դիմանկար ստեղծելու իր սկզբունքն է աչքի առջև բնորդին ունենալը։ 1937 թվականին պատկերասրահի բակում այրում են Սարյանի վրձնած հայ առաջավոր պետական գործիչների և մտավորականների 12 դիմանկար, քանի որ դրանց բնորդները դատապարտված էին՝ որպես «ժողովրդի թշնամի»։ Այդ դիմանկարներից փրկվում է միայն «Եղիշե Չարենցի դիմանկարը» կտավը, որ թաքցրել էին թանգարանի աշխատակիցները։ Կտավը ոչնչացումից փրկել է գրականագետ, արվեստաբան Նշան Մուրադյանը, երբ աշխատել է գրականության թանգարանում։ Պարգևուհի Սիմոնյանի հետ նա կտավը թաքցրել է չերևացող մի անկյունում։ Ավելի ուշ, երբ հայտնի է դարձել այդ իրողությունը, զգացված ու հուզված Սարյանը փորձել է նրան նվիրել նկարը` որպես պարգև։ Բայց Նշան Մուրադյանը հրաժարվել է ։
Աղբյուրներ
Կատեգորիա:Մարտիրոս Սարյանի նկարներ Կատեգորիա:1923 նկարներ Կատեգորիա:Հայկական կերպարվեստ
Էստաս Տոնե
Էստաս Տոնե (Станіслав Тонне, ), վիրտուոզ կիթառահար, երաժիշտ ։ Նա հանդես է եկել այնպիսի միջազգային փառատոներում, ինչպիսիք են «Buskers Festival Stadtspektakel» (Լանդսհուտ, Գերմանիա), «Aufgetischt Festival» (Սանկտ Գալեն, Շվեյցարիա), «No Mind Festival 2013» (Շվեյցարիա), «5th International Summer Music Festival 2013», «Venue for Revival, Culture and Personal Development» (Պիրգոս, Հունաստան), «International Summer Concerts 2013» (Հունաստան), «Gara Vasara Festival 2013» (Ռիգա, Լատվիա) և այլն     ։
Կենսագրություն
Ստանիսլավ Տոնեն ծնվել է 1975 թվականի ապրիլի 24-ին ՈՒՍՍՀ-ի Զապորոժյե քաղաքում ։ Երաժշտությաեմբ սկսել է զբաղվել ութ տարեկանից, այդ ժամանակ էլ սկսել է կիթառ նվագել։ Սերը համաշխարհային երաժշտության նկատմամբ ձևավորել է Կիթառի ուսուցիչը։ 90-ականն թվականներին ընտանիքի հետ տեղափոխվել է Իսրայել, որտեղ շուրջ տաս տարի երաժշտությամբ չի զբաղվել։ Մի քանի տարի նա ճանապարհորդել է տարբեր երկրներով։ Ամեն ինչ փոխվել է, երբ 2002 թվականի սեպտեմբերին Նյու Յորքում նրան կիթառ են նվիրել։ Այդ ժամանակից սկսած նա ճանապարհորդել է աշխարհով՝ փողոցային համերգներ տալով, ինչպես նաև ելույթներ ունենալով փառատոնների ժամանակ։ Նա իրեն անվանում է ժամանակակից տրուբադուր։ Նվագելով վիրտուոզ ջութակահար Մայքլ Շուլմանի հետ՝ Տոնեն ելույթներ է ունեցել Նյու Յորքում ։ 2002 թվականից համերգներով շրջագայել է աշխարհով մեկ։ Ելույթներ է ունեցել ԱՄՆ-ում, Մեքսիկայում, Իսրայելում, Հնդկաստանում, ինչպես նաև եվրոպական շատ երկրներում ։
Ծանոթագրություններ
Կատեգորիա:Երաժիշտներ Կատեգորիա:Կիթառահարներ Կատեգորիա:Կիթառահարներ ըստ ազգության Կատեգորիա:Զապորոժիե
Բարդեկին (գետ)
Բարդեկինը (Burdekin River) գետ է Ավստրալիայի Քվինսլենդ նահանգում ։
Ֆերոմոններ
Ֆերոմոնը (հին հուն․ φέρω ֆերո՝ կրել և ὁρμάω՝ խթանել), քիմիական նյութ, որը խթանում է նույն տեսակի առանձնյակների պատասխանը։ Ֆերոմոնները գործում են արտադրող առանձնյակի մարմնից դուրս և ներգործում են ստացող կենդանու վարքագծի վրա։ Գոյություն ունեն ֆերոմոնների տարբեր տեսակներ՝ նախազգուշացնող, սննդային, սեռական և այլն։ Այս նյութերը ուղղակիորեն ներգործում են վարքի և ֆիզիոլոգիայի վրա։ Ֆերոմոնները օգտագործվում են թե պարզ միաբջիջ նախակորիզավորների և թե բարդ բազմաբջիջ էուկարիոտների կողմից։ Առավել հետազոտված է ֆերոմոնների օգտագործումը միջատների կողմից։ Որպես հավելում, որոշ կենդանական և բուսական տեսակներ նույնպես հաղորդակցվում են ֆերոմոնների միջոցով։ Այս քիմիական լրաբերները տեղափոխվում են մարմնից դուրս և ազդում են նյարդային հանգույցների, ինչպես նաև ինքնավար նյարդային, իմունային համակարգերի և վարքագծի վրա։ Նրանք առաջարկեցին մի եզրույթ բնութագրելու համար քիմիական նյութերը, որոնք առաջացնում էին բնածին վարքագծեր։ Սա տեղի ունեցավ, երբ գերմանացի կենսաբան Adolf Butenandt-ը նկարագրեց այս բնույթի առաջին նյութը՝ Բոմբիկոլը, որը արտադրվում է էգ շերամի կողմից։
Բարդեկին (գետ)
Աշխարհադրական դիրք
Բարդեկին գետի ակունքը գտնվում է Սիվյու լեռնաշղթայի արևմտյան մասում, Ինգհեմ քաղաքից ոչ հեռու։ Գետաբերանը գտնվում է Կորալյան ծովի Ապստարտ ծովախորշում, որն էլ իր հերթին Խաղաղ օվկիանոսի ավազանի մաս է կազմում։ Գետի երկարությունը 732 կմ է ։
Ֆերոմոններ
Բացահայտման պատմություն
Ֆերոմոն եզրույթը առաջարկվել է Peter Karlson-ի և Martin Lüscher-ի կողմից 1959 թվականին՝ հիմնվելով pherein(տեղափոխել) և hormone(խթանեել) հունարեն բառերի վրա։ Այս նյութերը հաճախ դասակարգվում են որպես արտաքին հորմոններ։ Ավելի վաղ շրջանում ֆերոմոնները հետազոտվել են մի շարք գիտնականների կողմից՝ Jean-Henri Fabre, Joseph A. Lintner, Adolf Butenandt և Karl von Frisch, ով այս հորմոններին տալիս էր բազմազան անուններ, ինչպիսին էր «նախազգուշացնող միացություններ» անվանումը։
Բարդեկին (գետ)
Աշխարհադրական դիրք
Ինչպես Մուրեյ գետը, Բարդեկինը ևս կորևոր դեր է խաղում Ավստրալիայի տնտեսության մեջ և ունի մեծությամբ չորրորդ ավազանը։ Բացի այդ, Բարդեկինն Ավստրալինայի չորրորդ գետն է համարվում ջրի ծախսման ծավալով, բայց այս թիվը հստակ չէ, քանի որ գետի ջրի ծախսի ծավալը կարող է հասնել Յանցզի գետի միջին ցուցանիշներին, ինչպես եղել է 1958 թվականին, իսկ մյուս դեպքերում ջրի հոսքը կարող է կանգնել մինչև 7 ամիս, ինչպես տեղի է ունեցել 1923 թվականին։ Դրա հիմնական պատճառը տեղումների անհամաչափ բաշխվածությունն է գետի ամբողջ երկայնքով ։ Բարդեկինի ավազանի շատ տեղերում տեղումների միջին քանակը կարող է հասնել 200-ից մինջև 1.600 մմ՝ դա կախված է մուսոնների և ցիկլոնների քանակությունից, որոնք հատում են Ավստրալիայի արևելյան ափերը։ Ափային հատավածում տեղումներիի քանակը ավելի շատ է։ Բոուեն քաղաքի մոտ տեղումների միջին քանակը կարող է տատանվել 216-ից (1915 թ․) 2200 մմ-ի (1950 թ․) արանքում։
Ֆերոմոններ
Արգելքներ
Մի շարք ֆիզիկական արգելքներ սահմանափակում են ֆերոմոնների օգտագործումը։ Քանի որ ֆերոմոնի փոքր քանակությունը շատ ավելի արագ է դիֆուզվում քան արտադրվում է, նրա քանակությունը զգալիորեն փոքր է լինում ազդեցություն ունենալու համար։ Այս պատճառով, բակտերիաները շատ փոքր են օգտագործելու համար ֆերոմոնները՝ որպես սեռական գրավչության միջոց։ Մինչդեռ, ֆերոմոնները օգտագործվում են նման օրգանիզմների պոպուլյացիոն խտությունը որոշելու և երկար ժամանակ պահանջող բարդ վարքագծերը վերահսկելու համար (օգտագործվում են բնական մրցակցությունը խթանելու համար)։
Բարդեկին (գետ)
Աշխարհադրական դիրք
Բարդեկին գետի հիմնական վտակներից առանձնահատուկ են Քլարքը, Սաթորը, Բոուենը, Բելյանդոն և Քեիփը։ Բելեանդոյի գետաբերանը գտնվում է Բարդեկին գետի գետաբերանից մոտավորապես 500 կմ հեռավորության վրա։
Ֆերոմոններ
Ազդանշանային
Ազդանշանային ֆերոմոնները բերում են կարճաժամկետ փոփոխությունների՝ ազդելով նեյրոտրանսմիտորների վրա։ Օրինակ՝ GnRH մոլոկուլն առնետի օրգանիզմում։
Բարդեկին (գետ)
Աշխարհադրական դիրք
Գետի վրա է կառուցված Քվինսլենդի ամենամեծ ամբարտակը՝ Քվինսլենդի ամբարտակը, որը կառուցվել է 1987 թվականին Էր և Հոմ Հիլլ քաղաքներց արևմուտք։ Բարդեկինի դելտայի շրջանում, Էր քաղաքի մերձակայքում գետի գրունտային ջրերը լայնորեն կիրառվում են շաքարեղեգի դաշտերի ոռոգման համար, սակայն գետի ավազանում հիմնական զբաղմունքը անասնապահությունն է։ Գետի շրջակայքի հիմնական բնակավայրերն են՝ Չարթերս Թաուերս, Էր, Հոմ Հիլլ, Քոլինսվիլ քաղաքները
Ֆերոմոններ
Առաջնային
Առաջնային ֆերոմոնները խթանում են զարգացման գործընթացները, որով տարբերվում են մնացած ֆերոմոններից, որոնք փոփոխում են վարքագիծը։
Տարածքային
Տարածվելով միջավայրում՝ ֆերոմոնները նշագրում են օրգանիզմի տարածքային սահմանները։ Շների և կատուների պարագայում այս հորմոնները մեզի կազմի մեջ են մտնում, որոնց միջոցով նշագրում են իրենց ծանոթ վայրերը։ Ծովային թռչունները ունեն հատուկ մասնագիտացված գեղձեր, որոնք օգտագործվում են նշելու համար իրենց բույները։
Բարդեկին (գետ)
Պատմություն
Եվրոպացիները գետը հայտնաբերել են 1845 թվականին՝ Լյուդվիք Լայխհարդթի գլխավորած արշավախմբի շնորհիվ։ Գետն անվանակոչվել է գիտարշավը ֆինանսավորած Թոմաս Բարդեկինի պատվին ։
Ֆերոմոններ
Ուղղենշող
Այս ֆերոմոնները առավել հաճախ հանդիպում են միջատների մոտ։ Օրինակ՝ մրջյունները նշագրում են իրենց ճանապարհը ֆերոմոնների միջոցով, որոնք կազմված են անկայուն ածխաջրածիններից։ Որոշ մրջնատեսակներ օգտագործում են սկզբնական ֆերոմոններ, երբ վերադառնում են մրջնաբույն սննդի պաշարով։ Այս ուղղին գրավում է այլ կենդանիների ուշադրությունը և նրանք հետևում են դրան։ Սննդի աղբյուրի գոյության պայմաններում ֆերոմոնային ուղղին անընդմեջ թարմացվում է։ Այն նորացվում է ֆերոմոնների ցնդելիության պատճառով։ Երբ Polybia sericea իշամեղվի տեսակը գտնում է նոր բնակատեղի, այն օգտագործում է ֆերոմոններ ուղղորդելու համար գաղութի անդամներին դեպի նոր բնակավայր։
Բարդեկին (գետ)
Կենսաշխարհ
Բարդեկին գետի ջրերը տուն են լոքոազգի և սաղմոնազգի բազմաթիվ էնդեմիկ և ոչ էնդեմիկ տեսակների համար ։
Ֆերոմոններ
Սեռական
Սեռական ֆերորմոններ արտադրում են բազմանը պատրաստ էգ առանձնյակները։ Արական սեռի կենդանիները նույնպես արտանետում են ֆերոմոններ, որոնք տեղեկատվություն են փոխանցում գենոտիպ և տեսակի մասին։ Ֆերոմոնները կարող են նաև օգտագործվել ճնշելու համար այլ օրգանիզմների սեռական վարքագիծը և թույլ տալ սահմանել մենիշխանություն։ Այս եղանակն օգտագործող կենդանատեսակներից է R. marginta-ն։
Կատեգորիա:Ֆերոմոններ Կատեգորիա:Ներզատաբանություն
Բարդեկին (գետ)
Ծանոթագրություներ
Կատեգորիա:Ավստրալիայի գետեր